Ekspeditsioon on nii rahvusliku loodusteaduse arengut toetav kui poliitiline ettevõtmine, mis loob võimaluse Eestile konsultatiivse lepingupoole staatuse taotlemiseks Antarktika lepingu süsteemis. Liitumine NATO-ga annab meile sõjalise julgeoleku garantii, Antarktika lepingu süsteem on võimalus osaleda globaalse keskkonna julgeoleku tagamisel. Meie põhjanaabrite Antarktika programm algatati riigi poliitilise juhtkonna poolt.  Soome ja Rootsi polaarjaamade vahel on 150 meetrit, tehakse koostööd, kuid kahe jaama ühendamine pole iial kõneaineks olnud. Töötame selle nimel, et uutel maailmakaartidel oleks punkt, mis tähistab Eesti polaarjaama, meie kohalolekut lõunamandril.